Nom de l'organització o centre educatiu: Escola Naturalwalks
Descripció de l'actuació:
L’Escola Naturalwalks té per objectiu formar i assessorar a
persones i organitzacions en diversos àmbits professionals
relacionats amb la Natura.

Des de fa 12 anys Naturalwalks participa activament en la
construcció d’una ciutadania més capacitada i activa a la ciutat
de Barcelona, bé a través d’accions directes sobre el territori:
activitats guiades o d’educació ambiental en entorns naturals o
urbans de la ciutat per bona part dels centres cívics de
Barcelona, aules ambientals, Turisme de Barcelona -anualment en
el dia del Medi ambient- o com Agència de viatges amb activitats
per empreses i públic molt divers.

També formem part d’iniciatives de vinculació amb projectes de
divulgació i acció en l’entorn de la sostenibilitat, sobretot
relacionada amb els entorns naturals de la ciutat.

Naturalwalks és membre i entitat fundadora del Mapa Barcelona
més sostenible des del seu inici l’any 2017, així com vinculada a
diversos organismes de promoció del empoderament ciutadà a través
de diverses accions formatives que detallem a continuació.

En l’àmbit del turisme i l’educació ambiental en destacaríem: la
formació en dues edicions de guies intèrprets al Districte de
Sants-Montjuic atorgant la certificació d’Interpret Europe
adreçat a persones amb dificultats d’inserció laboral, la
formació en tècniques d’interpretació ambiental a la Fàbrica del
Sol per tots els responsables dels Centres d’informació i
educació ambiental de la ciutat o per a joves en perill
d’exclusió social a l’Escola d’oficis de Barcelona per formar-los
en els coneixements bàsics de guiatge i interpretació d’entorns
naturals de la ciutat, o també per a la càmera de comerç amb
objectius similars.

En l’àmbit de la gastronomia continuem ofertant formacions
diverses obertes al públic general des del propi calendari anual
de Naturalwalks -que poden consultar a la web- amb cursos
regulars pel coneixement de les plantes i fongs i bolets
comestibles silvestres de l’entorn de Collserola, així com en
accions més específiques per exemple amb el Centre d’Art Sant
Mònica en el projecte Menú del dia o la formació a nivell de
màster en diverses escoles de cuina de la ciutat (el CETT
principalment).

També en l’àmbit de la salut oferim sortides anuals pel
coneixement de les plantes i els seus usos remeiers pel públic
general i com a docents per a professionals del sector, en la
formació del Col·legi Oficial d’Infermeria de Barcelona (COIB) en
el Màster en formació permanent en Benestar i Salut, des del seus
inicis.

Aquesta voluntat de millora del coneixement i la capacitats per a
la ciutadania ha cristal·litzat en el què anomenem avui Escola de
Naturalwalks.

Des de tres mirades que entenem que es relacionen i complementen;
l’àmbit del turisme, la gastronomia i la salut i el benestar, es
busca potenciar el coneixement d’eines pel desenvolupament de
professionals o la millora de les capacitats personals que amb la
mirada transversal de la sostenibilitat busqui també la millora
de la ciutadania així com del planeta, especialment en moments de
crisi climàtica i social.

De la mateixa manera, dins del nostre àmbit d’expertesa en
turisme i especialment en Ecoturisme hem assessorat com a
consultors a diversos organismes (Turisme sostenible de
Barcelona) i empreses del sector -AdLeisure pel desenvolupament
del Centre d’Informació turística. Palau Moja.

Entenem que l’educació i la millora segueix essent un pilar
fonamental per garantir la qualitat de vida a través d’una
formació que busca arrelar els coneixements sobre una base de
criteris d’ètica i benestar local -i global- a través d’accions
concretes i des de la proximitat en la línia del que les diverses
entitats i empreses del sector certifiquen, així des del 2022
Naturalwalks disposa del segell Biosphere com a garant d’aquest
compromís amb la qualitat.

Més informació: www.naturalwalks ( http://www.naturalwalks ).com
Escola Naturalwalks - Naturalwalks 
( https://naturalwalks.com/escola-naturalwalks/ )
Dades de contacte: Evarist March Sarlat
E-mail: info@naturalwalks.com
Telèfon: 662 251 059